K O R R A L D U S         

Haapsalu							        29. juuni 2012 nr 415

Ehitusloa väljaandmine Sadama tn 32
ehitise püstitamiseks

Läbi vaadanud Haapsalu Linnavalitsusele esitatud kirjaliku taotluse nr 3136 (registreeritud 28.06.2012.a.) Haapsalu linnas Sadama tn 32 kinnistu (katastritunnus 18301:002:0080) akvatooriumisse ujuvkai paigaldamiseks ehitusloa saamiseks ning juhindudes  Haapsalu linna ehitusmääruse § 26, Haapsalu Linnavalitsuse 24.12.2003 määrusega nr 12 (muudetud LV 13.10.2004 määrusega nr 8) kinnitatud ehituslubade väljaandmise korra, kohaliku omavalitsuse korralduse seaduse § 30 lg 1 p 3, Haapsalu põhimääruse § 35 lg 1 p 3 ja haldusmenetluse seadusest Haapsalu Linnavalitsus

k o r r a l d a b :

1.	Ehitus- ja planeerimisosakonnal väljastada ehitusluba Haapsalu linnas Sadama tn 32 kinnistu (katastritunnus 18301:002:0080) akvatooriumisse ujuvkai paigaldamiseks. 
2.	Korraldus teha teatavaks ehitusloa taotlejale (Rannarootsi Muuseum) korralduse koopia ja ehitusloa üle andmisega ning linnavalitsuse ehitus- ja planeerimisosakonnale (Reimo Reimer) ja maakorraldusosakonnale (Marju Kohtring).
3.	Korraldus avalikustada väljapanekuga linnavalitsuse kantseleis.
4.	Korraldust on õigus vaidlustada 30 päeva jooksul, arvates päevast, millal vaiet esitama õigustatud isik korraldusest teada sai või oleks pidanud teada saama, esitades vaide Haapsalu Linnavalitsusele haldusmenetluse seadusega vaidemenetlusele kehtestatud korras. Korralduse peale on kaebeõigusega isikul õigus esitada kaebus Tallinna Halduskohtule halduskohtumenetluse seadustiku §-s 46 sätestatud tähtaegadel ja halduskohtumenetluse seadustikus sätestatud korras.
5.	Korraldus jõustub teatavakstegemisest. 

Urmas Sukles									
Linnapea				Erko Kalev
				Linnasekretär